இதுகுறித்து ‘பாடம்’ நாராயணன் ‘தி இந்து’-விடம் கூறுகையில், “திருச்சி சுப்பிரமணியபுரத்தில் மோஸ் மினிஸ்ட்ரீஸ் என்ற தொண்டு நிறுவனம் சார்பில் இயங்கிய குழந்தைகள் காப்பகத்தில் கடந்த 2014-ல் திருச்சி மாவட்ட சமூகநல அலுவலர் ஆய்வு செய்தார். அதில் அனுமதியின்றி காப்பகம் செயல்பட்டது தெரியவந்தது. தொடர்ந்து அந்த மையத்தின் மீது நடவடிக்கை எடுக்கும்போது அதன் நிர்வாகி வெளிநாட்டுக்கு தலைமறைவாகிவிட்டார். தமிழ்நாடு ஹாஸ்டல் மற்றும் பெண்கள் சிறார் இருப்பிடம் முறைப்படுத்தும் சட்டம் 2014 மற்றும் இளம் சிறார் நீதி சட்டம் 2000 முதலியவற்றின் பிரிவுகளில் நடவடிக்கை மேற்கொள்ளப்பட்டது. ஆனால், இன்று வரை முழுமையான நடவடிக்கை எடுக்கப்படவில்லை.